**סתיו בלקני**

**יומן מסע בבולגריה ומקדוניה/ קבוצת דני אשכרי**

 **אוקטובר 2017/כתבה בזמן אמת שולה אפרת**

**יום 1**

**בתום לילה קצר-שינה במיוחד**

**מתקבצת בנתב"ג קבוצת דני אשכרי כאיש אחד**

**לטיסה ישירה לסופיה הבירה באל-על**

**לטיול בבולגריה ובמקדוניה שאמור להיות לא קשה ולא קל.**

**אחרי שנטענו באווירת הקודש של יום כיפור**

**קופצים לבית הכנסת הגדול של סופיה לביקור**

**מהפאר וההדר בו מתרשמים עד מאוד**

**ועוזבים את סופיה עם טעם של עוד**

**ויוצאים דרומה לעבר שמורת רילה Rila))המיוערת**

**לביקור במנזר המפורסם ובכנסייה הנהדרת**

**ומיד יוצאים לניסוי כלים ראשון במעלה נחל שוטף**

**ורואים מי בינינו בכושר ומי מיד מתעייף,**

**ולקינוח נוסעים לבנסקו, (( Bansku**

**עיירת הסקי שבלב הרי פירין הנישאים**

**משוטטים בסימטאות השלוות**

**ואוכלים במסעדה בולגרית אוכל מאוד טעים.**

**יום 2**

**אחרי לילה ארוך ומרגיע את הנשמה ואת הגוף**

**יוצאים להרים הנישאים אל פסגותיהם לעוף,**

**בעזרת רכבל כיסאות מאוד לא בטוח**

**כשאל מראות הנוף היפים והאוויר הקר ליבנו המפרפר פתוח,**

**צועדים במשעול התלול אל ראש ההר שמעל לאגם**

**וחוזרים לבקתת באזבוג (Bazbug)להתאושש עם מרק ושוקו חם.**

**אחרי ארוחת פיקניק חטופה בכיכר העיירה המנומנמת**

**מעפילים שוב ההרה לבקתת ויחרין שמעל בנסקו ממוקמת,**

**מיטיבי הלכת מטפסים עד לאגם אלפיני נסתר**

**ונהנים מאוויר הפסגות ונוף פיריני נהדר,**

**ובדרך למטה דני לוקח את החבורה מפל שוצף ביער לראות**

**אך אבוי, שוד ושבר! – עלינו על קן של צרעות...**

**מבוהלים וכואבים בורחים לאוטובוס ולמלון רצים**

**לבדוק נזקים ולברר מה שלום הנעקצים,**

**ויוצאים להירגע בשיטוט ברחובות העיירה הציורית**

**לאכול אוכל מקומי וליהנות מלהקת צוענים בולגרית.**

**וכטוב ליבנו במאכל ובמשקה ולמרות הכל**

**על אפן וחמתן של הצרעות אנו יוצאים במחול!**

**יום 3**

**היום עוברים למקדוניה השכנה ממערב**

**אך עד לסקופיה הבירה הדרך עוד רב,**

**נוסעים בנופים חסרי עניין בדרך קופצנית**

**ונעצרים במסעדת דרכים שמתנהלת באיטיות רצחנית,**

**למזלנו גילינו שהרווחנו שעה שלמה בשל שינוי הזמן**

**ואפשר להמשיך לנוע בשקט בלו"ז המתוכנן.**

**ואז מתברר שהמרכז היהודי בסקופיה בשל שיפוצים סגור,**

**אבל דני כמו דני, מסדר לנו בכל זאת סוג של ביקור,**

**רואים את הסרט התיעודי ואת הקרון המצמרר**

**ונותר עוד מספיק זמן לשוטט במרכז העיר המפואר**

**וברובע התורכי לבקר,**

**ובערב, אחרי סעודה דשנה עם להקת נגנים משובחת ואוכל מגוון**

**חוזרים למרכז המואר שבלילה משכנע עוד יותר**

**שמקדוניה היא מוקדון האמיתית ולא יוון!**

**יום 4**

**היום ערב סוכות המוקדש כולו לטבע**

**אשר על כן יוצאים מהמלון בדיוק בשמונה ורבע**

**לקניון מטקה Matka)) הרחום העוטף במימיו אגם**

**הולכים לאורכו באיזי הלוך וחזור גם**

**ומצטיידים במזון לפיקניק אפילו ליומיים**

**ונוסעים בדרך מיוערת ויפה לשמורת מברובו Mabrovo))**

**עתירת היערות והמים**

**ליד האגם המלאכותי הגדול והיפה**

**עורכים פיקניק שיש בו הכל, חוץ מקפה,,,**

**לצרכי עיכול בעיקר במעלה הנחל כדאי מאוד ללכת**

**ועל הדרך ליהנות מסימניה הראשונים של השלכת.**

**נסיעה מטריפה במורד לאגן הניקוז של הדרין ((Drin,עוד נהר,**

**נקטעת לביקור פתע במנזר של מיודענו**

**יוחנן המטביל על צלע ההר,**

**ממשיכים בנסיעה במורד השמורה הנפתלת**

 **עד אגם דבר(Devar) היפה**

**היום עוד ארוך אז אל מול הנוף שותים כוס קפה.**

**נוסעים עוד כברת דרך הררית עד סטרוגה, (Stroga)**

**בואכה אוכריד,(Ochrid) משם**

**אמורים היינו לראות את מוצא הדרין השחור מתוך האגם,**

**אבל נגמר לנו היום וכבר ממש מאוחר**

**וממילא צריך להשאיר משהו גם למחר...**

**יום 5**

**הבוקר מתחיל בביקור בסווטי נאום (Sveti Neoum)**

**(נחום הקדוש בשבילנו)**

**אתר מקודש לנוצרים ומטופח להפליא, כן עלינו!**

**ויש בו גם שיט חביב בסירות הקלות עם שייטים חסונים**

**למעיינות הרבים שאת אגם אוכריד מזינים**

**ומעפילים לרכס גליצ'יצה ((Galichitsa, שבין שני האגמים מתרומם**

**ונעצרים מדי פעם לתצפיות מרהיבות על הנוף המהמם:**

**אגם אוכריד מצד מזרח וממערב אגם פרספק ((Persepek**

**הבאים בימים**

**שניהם רחבי-מידות ומאוד מאוד מרשימים!**

**אחר-הצהריים מגיעים לאוכריד, העיר מהסרטים**

**שיש בה הכל - חוץ משירותים...**

**מעפילים בסערה למצודה העותומאנית המתנשאת מעל לעיר**

**וגולשים לתיאטרון הרומי לפוש מעט ולשאוף אוויר**

**ולבסוף מסתובבים באופן חופשי במדרחוב, בטיילת או בבזאר**

**כל אחד על פי טעמו אשר ליבו יבחר,**

**כאשר מתקבצים לבסוף ליד הדגל וכל אחד על בחירותיו מספר**

**איש אינו שם לב שמדריכנו דני אצל ספר (מצרי) הסתפר!**

**יום 6**

**משכימים קום ליום ארוך של נסיעה לבולגריה כל הדרך חזרה**

**יום שצריך לעבור אותו פשוט כי אין ברירה,**

**תחנה ראשונה היא בביטולה (Bitula)**

**עוד עיירה ללא שום דבר ייחודי**

**פרט לבית הקברות הישן והמשתפץ שבמפתיע כולו יהודי.**

**אחריו פשוט נוסעים בכיוון כללי מזרחה**

**עוצרים מדי פעם בתחנות דלק לטובת השלפוחית שלרגע לא נחה**

**ומי שלא נרדם רואה מדרונות מיוערים בצבעי שלכת**

**בנופים שכדאי מאוד לשעה קלה בתוכם ללכת**

**ועמקים נרחבים עם גידולי ירקות ונשירים**

**שבצבעי שלכת אדומה לכבודנו בוערים,**

**עד אשר מגיעים בשעה טובה לגבול הבולגרי**

**מזיזים את השעון שעה קדימה והיידה, ממריאים!**

**לאן? לכפר מלניק ( Melnik)שבו נולד ספרטאקוס הנודע**

**ויש בו גם מלון נחמד וכמובן – מסעדה**

**היום יום שישי ויש יום הולדת לדוד ולמרים**

**לכבודם זוללים חזיר ושתי עוגות,**

**שותים לחיים ומצב הרוח מרומם!**

**יום 7**

**היום נוסעים באיזור טרקיה ((Terakia**

**המאופיין בתצורות של אבן חול**

**היוצרות מראות נדירים שמזכירים פירמידות כביכול,**

**אבל הבוקר גשום וקר, כמובטח, ואנו עורכים ניסוי כלים**

**כשלמנזר רוז'ה הצנוע חמושים במטריות ומעילים עולים,**

**וממשיכים לנוע בינות הרים נישאים**

**עטופי עננים שבעדם קטעי נוף ושלכת לרגע נראים.**

**מגיעים לכפר המבודד והמצולם קובצ'יביסטה (Kovachevista)**

**הממוקם בצלע ההר**

**מאוד ציורי ועתיק עם מסעדה ביתית ונשקף ממנו נוף נהדר,**

**ונוסעים הלאה בנוף משגע בו מככבת השלכת**

**עד שלמרות הגשם הטורדני כולם יוצאים מהמידיבוס**

**ומתחילים פשוט ללכת...**

**עם ערב נוחתים בעיירה דווין, (Devin)המייצרת מים זכים**

**ולילה אחד במלון גדול של חמישה כוכבים מתפנקים!**

**יום 8**

**לאחר היום המתסכל שנגמר במלון מפנק במיוחד**

**קיווינו למזג אוויר מתחשב ויותר נחמד**

**ויצאנו לטיול בוקר בלי יותר מדי ציפיות**

**אך זכינו להליכה במסלול אקולוגי קסום**

**עם גשרים תלויים ותצפיות**

**והמשכנו למערת הנטיפים הארוכה בבלקן,**

**יגודינה (Yagodina)הנודעת**

**שכבר ראינו יפות ממנה, אך הדרך אליה משגעת**

**ומזג האוויר שבינתיים הלך והשתפר**

**סייע לנו בכפר המסורתי והציורי**

 **שירוקה-לוקה ( Shiroka Laka) לבקר**

**וכאן, בגבהים של אלפיים מטר ומזג אוויר חלומי**

**מעוצמתה של השלכת כולנו המומים**

**והולכים כסהרורים בקניונים העמוקים והגאיות**

**מצלמים ומצלמים ועינינו אינן שבעות מהמראות.**

**אבל השיא עוד לפנינו, מעל פמפורובו Pamporovo))**

**ממש בשיא הגובה**

**כולנו מסירים בפני דני את הכובע:**

**כל יער האשוחים שעל ההר עוטה שלג לבן**

**ואנו אצים-רצים לעבר תצפית על הגבול עם יוון**

**ובאור בין הערביים המראה כה מרהיב –**

**פשוט אין מילים לתאר את היופי סביב!**

**יום 9**

**עוזבים את המלון בפמפורובו שאפשר לעשות בו הכל**

**רק בהחלט לא מומלץ שם לשבת לאכול**

**ויוצאים לנשום את אוויר הפסגות הצלול**

**בהליכה מאתגרת אל מרומי עמודי אורפיאוס**

 **הצופים אל הנוף שממול**

**ואחר כך נוסעים בדרך יפה לאורך קניון עטוף שלכת**

**עד לנקודה ממנה פשוט מוכרחים לקום וללכת.**

**מגיעים למנזר בצ'קובו ( (Bachkovo,**

**שכשלעצמו שווה ביקור מבחוץ ומבפנים**

**ומקדישים שעה ארוכה לטיול יפהפה ביער וגם קניות בדוכנים.**

**אחרי הצהריים מגיעים לפלובדיב ( Plovdiv)ומסיירים בחמודותיה**

**ובערב חוגגים את סיום הטיול באחת ממסעדותיה -**

**מסעדה ענקית, מסוגננת עם להקת פולקלור קופצנית במיוחד**

**כבר לא היה לנו כוח לרקוד איתם אז השארנו אותם לבד.**

**יום 10**

**עוזבים את פלובדיב היפה וחוזרים להרים**

**עד הרגע האחרון לחוש את הטבע ואת הדם להזרים.**

**באתר הסקי הנמוך בורובץ (Borovets)**

**הולכים ביער בשלג שנותר משלשום**

**ונזהרים מאוד לא להרגיז שוב את הצרעות**

 **פן יהרסו לנו, חלילה, את היום.**

**בשיפולי הרי רילה, בהם התחלנו את המסע הקסום,**

**עושים טיול אחרון בהחלט אחרי פיקניק שימשי עם שיחת סיכום**

**וגולשים לסופיה לראות בה את מה שהזמן עוד יאפשר,**

**קצת קניות ונישנושים, ולשדה התעופה ממהרים**

**את המטוס הביתה לא לאחר.**

**אפילוג**

**היה לנו טיול סתווי מעניין ומאתגר**

**בו חרשנו במו רגלינו את בולגריה ומקדוניה פחות או יותר,**

**ראינו את השלכת הולכת ומאדימה**

**במדרונות ההרים ועל פני האדמה,**

**ביקרנו בכפרים ציוריים הדבוקים על צלעות ההרים**

**וראינו שילוב של עבר הווה ועתיד בעיירות ובערים**

**ובכל מקום ואתר בנקודה היהודית נגענו**

**כדי שתמיד נדע לאן אנו הולכים ומאין הגענו.**

**התארחנו במלונות טובים ואכלנו במסעדות מגוונות**

**רק בצידי הדרכים חווינו פה ושם כמה אי הבנות...**

**ומזג האוויר? הפתיע בגדול**

**וגם כאשר יום אחד נדפקנו, התברר שהרווחנו למרות הכל.**

**ומה נגיד ומה נומר לטובת הקבוצה?**

**חבורת קיבוצניקים מהעמק ומהר שלטיול התקבצה:**

**ממזרע והזורע, משמר-העמק ורמת השופט,**

**וגלעד ואפילו מקבוצת שילר ורמת-גנית אחת שהשתלבה בהחלט,**

**חבורת טיילים מנוסים שראו עולם מן הסתם**

**שומרת על לוח זמנים קפדני ומצב רוח מרומם**

**ומקבלת כל דבר מטוב ועד רע**

**כחלק בלתי נפרד מהטיול ולא כגזירה**

**ובראש החבורה צועד בגאון ובביטחה**

**מדריכנו ד נ י , המתפקד גם כראש משפחה –**

**דואג שכל אחד יהיה מסופק ומרוצה,**

**כל שעה שירותים (צריך או לא צריך) מוצא**

**מנהל את הטיול כאילו זה נוף מולדתו**

**ומגיע לכל יעד בתיזמון שאין כמותו,**

**מתמצא להפליא בכל תסביכי הבלקן**

**וטורח להרצות ולהסביר ולעשות לנו סדר בבלגן,**

**בקי בכל הפרטים ותמיד משכיל ליצור את המכלול –**

**מדריך שאיתו אתה בשקט גמור יכול**

**לטייל ולהרגיש בטוח**

**גם בארצנו הקטנטונת וגם ברחבי העולם הפתוח,**

**(וכמה טוב שיש לו עזר כנגדו בדמותה של תמי, סגניתו**

**שמוסיפה עוד סיבה טובה לטייל דווקא איתו).**

**ולצידו – מ ר י ן , שמטעם השלטון הבולגרי אותנו מדריך**

**מסביר, מארגן, ובמאור פנים דואג לכל מה שצריך,**

**והמוביל הלאומי ב ו ב י , נהגנו המצוין,**

**שמלהטט עם המידיבוס שלו ומגיע לכל מקום בבטחה ובזמן,**

**כל אלה יבואו בזאת על הברכה והתודה –**

**עשיתם, חברים יקרים, יופי של עבודה!**

***אז נברך שהחיינו וקיימנו והביאנו הביתה בשלום,***

***אחרי עשרה ימים שהיו לא פחות מסוג של חלום.***

***היו שלום, חברים, ולהתראות בדרכים***

***כי זה מה שכולנו, כנראה, לעשות מוכרחים!***

 **ס ו ף**